Ñe'ênguéra Mbo'ehaovusu

Ñe'ênguéra Mbo'ehaovusu, ojekuaáva ISL-ramo niko peteî mbo'ehao ñe'ênguéra rehegua, ha'éva mbo'ehaovusu, oîva Facultad de Filosofía, Universidad Nacional de Asunción-gua poguýpe. 

Universidad Nacional de Asunción ryepýpe, ha'e añoite ome'ê kuatia'atâ mbo'ehaovusuháicha ñe'ênguéra mbo'ekuaahárape.

 TEMBIASAKUE 

Ñe'ênguéra Mbo'ehaovusu niko heñóikuri ára 12 jasyrundy ary 1965-pe, kuatiapyre Pº 123 omboajeva'ekue UNA Motenondehára, Tkj. Crispín Insaurralde ha upekuévo, Estados Unidos de Amérika remimbou Paraguay retâmegua ndive oñemboheraguapýkuri peteî kuatiañe'ême'ê oñembosako'i ha oñemoñepyrû haĝua peteî mbo'esyry mbo'ekuaahararâ oporombokatupyrýtava Inglés-pe ñe'ê mokôihárô ha Estados Unidos ñe'êporâhaipyre ha rekópe.

Francia Ñe'ê Mbo'ehakuaahararâ mbo'esyry oñepyrûkuri ary 1971-me.

Guarani Ñe'ê Mbo'ekuaahararâ mbo'esyry oñepyrûkuri ary 1972-me ha ary 1997-me oñemoheñóikuri Italia Ñe'ê Mbo'ekuaahararâ mbo'esyry, hi'areva'ekue ary 1983 peve.

Alemania Ñe'ê Mbo'ekuaahararâ mbo'esyry oñemoheñóikuri ary 1985-pe.

Portugués Ñe'ê Mbo'ekuaahararâ mbo'esyry oñemoñepyrûkuri ary 2011-me.

Jasypakôi ary 1999 guive, ISL ohasákuri Facultad de Filosofía Universidad Nacional de Asunción-gua poguýpe, tekombo'e ha viru purúpe.

Ñane retâme, ISL añoite ikatu oikuaara'â umi Ñe'ê'asahararâme, péicha he'i kuatiapyre Pº 64/00 osêva Tekombo'e Yvategua Sâmbyhyha Guasúgui (MEC), oñemboajeva'ekue MEC ha UNA kuatiañe'ême'ê rupi.

Ko mbo'ehaovusúpe oñeme'êse upe omohu'âvape umi tembipuru ha'evéva ñe'êkuaatýpe, avano'ôkuaápe, taperekokuaatýpe, aporekokuaápe, tembikuaatýpe ha tekokuaápe ikatútava ojapo ichugui peteî ava imba'ekuaaporâva UNA jehupytyrâme oñemboguapyháicha.

 MBA'EKUAARAPEKUÉRA 

Mbo'ekuaahararâ mbo'esyry peteîteîva:

 Alemania Ñe'ême.

 Francia Ñe'ême.

 Guarani Ñe'ême.

 Inglés Ñe'ême.

 Portugués Ñe'ême.

Peteîteîva Mbo'esyry are:

Irundy ary ha ipahápe ojehai ha oñehendukava'erâ peteî tembiaporâpavê.

 TEKOMBO'EGUA KOTEVÊPY 

Jeikerâ aranduchauka katuete oñeme'êva'erâ opavave mbo'ekuaahararâ mbo'esyrýpe. Umi aranduchauka oikójepi upe ñe'ê ojeporavóvape ñemoarandurâ ha oreko ko'â kotevêpy::

 Ojeikuaaporâva'erâ upe ñe'ê ojehapykuehótava.

 Ojejapo aranduchauka ñe'ê ha jehai rehegua.

 Ñe'ê ha jehai puru, haikuaa España Ñe'ême.

 Kyta sa'ivéva ojehupytyva'erâ niko 60% opavavete mbo'erâme ha ndohupytýiva, ndaijái.

 Ojejapo ha oñehendukava'erâ pe tembiaporâpavê: upe tembiaporâpavê apo ha ñehenduka oikova'erâ katuete ikatuhaĝuáicha ojehupyty pe mbo'ekuaahára kuatia'atâ taha'e ha'éva ñe'ême.

 MBO'ESYRY SAPY'AGUÁVA 

 Inglés – Castellano Ñe'ê'asa.

Hi'are: 3 jasy

 Ñe'ê'asahára Heko'okáva

Ñe'ênguéra Mbo'ehaovusu niko ojeporavókuri ipype ojejapo haĝua kuaara'â ha upéi ojehupyty haĝua ÑE'Ê'ASAHÁRA HEKO'OKÁVA kuatia'atâ, upevarâ ISL-pe ojejapo umi aranduchauka opavavete ñe'ême, oñembohysýihápe umi kotevêpy omyenyhêva'erâ umi oikoséva ñe'ê'asahárarô, umi aranduchauka ojejapójepi irundy jey ñavô ary.

 JOAJU OKAPEGUA 

 Pagina Web Instituto Superior de Lenguas.

 Pagina Web Universidad Nacional de Asunción.

 Pagina Web Facultad de Filosofía UNA

 MARANDUREÑOIHA 

Ñemohenda:Paraguái
Ñemohenda:Mbo'ehaorusu Paraguáipegua